ຣັດເຊຍ ທົດລອງຍິງ ລູກສອນໄຟ Cruise 
ຣັດເຊຍ ທົດລອງຍິງລູກສອນໄຟ Cruise 2 ລູກ ທ່າມກາງທີ່ເກີດຄວາມເຄັ່ງ ກັບວໍຊິງຕັນ.
ຣັດເຊຍໄດ້ທົດລອງຍິງລູກສອນໄຟ Cruise 2 ລູກ ທີ່ສາມາດບັນ ທຸກຫົວລະເບີດນິວເຄລຍທ່າມກາງຄວາມເຄັ່ງຕຶງລະຫວ່າງກຸງມົສ ກູແລະວໍຊິງຕັນ ທີ່ພົວພັນກັບລະບົບປ້ອງກັນລູກສອນໄຟຂອງອົງ ການເນໂຕ້ ທີ່ໄດ້ມີການສະເໜີໄປແລ້ວນັ້ນ ເຈົ້າໜ້າທີ່ກອງທັບຣັດເຊຍກ່າວວ່າ ເຮືອບິນຖິ້ມລະເບີດຍຸດທະ ສາດໄລຍະໄກສອງລຳຂອງຣັດເຊຍ ໄດ້ຍິງລູກສອນໄຟດັ່ງກ່າວ ແລະການທົດລອງທີ່ວ່ານີ້ ກໍໄດ້ປະສົບກັບຄວາມສຳເລັດ ຣັດເຊຍມັກຈະເພີ້ມການເຄື່ອນໄຫວໃນທຳນອງນີ້ເວລາທີ່ເກີດ ຄວາມເຄັ່ງຕຶງທາງດ້ານການທູດກັບສະຫະລັດ ຣັດເຊຍຖືວ່າ ລະບົບປ້ອງກັນລູກສອນໄຟເປັນໄພຂົ່ມຂູ່ຕໍ່ຄວາມ ໝັ້ນຄົງຂອງຕົນແລະໄດ້ຂູ່ວ່າຈະຕິດຕັ້ງລູກສອນໄຟໃສ່ບໍລິເວນຊາຍແດນທີ່ຕິດກັບອົງການ ເນໂຕ້ ຖ້າຫາກແຜນການຂອງຝ່າຍພັນທະມິດຍັງດຳເນີນຕໍ່ໄປ ສະຫະລັດແລະອົງການເນໂຕ້ກ່າວວ່າ ລະບົບປ້ອງກັນລູກສອນໄຟນີ້ ບໍ່ໄດ້ແນເປົ້າໝາຍຫຼື ເປັນໄພຂົ່ມຂູ່ໃດໆຕໍ່ຣັດເຊຍເລີຍ